text: ততবীর (), যা তালোয়ার জানি ও কামা জানি হিসেবেও পরিচিত। এটি সাধারণত দক্ষিণ এশিয়া ও মধ্যপ্রাচ্যের শিয়া অনুসারী মুসলমানদের একটি ক্ষুদ্র অংশের মধ্যে দেখা যায়। এটি আয়োজন করা হয় মূলত হুসাইন ইবনে আলীর স্মরণে যিনি শিশু, সাথী ও আত্মীয় স্বজনসহ কারবালা যুদ্ধে উমাইয়া শাসক ইয়াজিদ কর্তৃক শহীদ হয়েছিলেন। ততবীর শিয়া মাযহাবে একটি বিতর্কিত বিষয়। তবে অনেক শিয়া ধর্মীয় বিশেষজ্ঞ আছেন যারা এটিকে হারাম গণ্য করেন। তবে অনেক খ্যাতিনামা আলেমগণ এর পক্ষে মত দিয়ে থাকেন।
  
  ততবীর উদযাপনের রীতি 
  ইসলামিক বর্ষপঞ্জি অনুযায়ী প্রতিবছর ১০ই মুহররমকে ‘আশুরা’ হিসেবে গণ্য করা হয়। তবে তাতবীর পালনকারী শিয়াদের কেউ কেউ ২১ রমজান (ইমাম আলী কুফাতে শহীদ হন), ২৮ ই সফর ও ৮ ই রবিউল আওয়ালে ততবীর পালন করে থাকেন।
  
  ততবীরের নিজেকে নিজেই আঘাত করা হয়। এক্ষেত্রে ধারালো অস্ত্র ব্যবহার করা হয়। যেমন- তালোয়ার, ব্লেড, ছোরা ইত্যাদি। সাধারণত মাথা ও কপালে আঘাত করা হয় এবং নিষ্পাপ ইমাম হুসাইনের স্মরণে রক্ত ঝরানো হয়। কেউ কেউ চেইন যুক্ত ব্লেড দিয়ে বুকে ও পিঠে আঘাত করে।
  
  ততবীর সম্পর্কে আয়াতুল্লাহদের মতামত 
  ততবীর শিয়া মাযহাবে বিতর্কিত বিষয় যেখানে অনেক  আলেমগণ ততবীরের পক্ষে। তবে ইসলামে নিজের ক্ষতিসাধন হারাম এই যুক্তিতে বর্তমান অনেক আয়াতুল্লাহ একে হারাম ঘোষণা করেছেন। এর পরিবর্তে রক্ত দানের মত দানশীল কর্মে অংশ গ্রহণ করার জন্য উৎসাহিত করা হচ্ছে।
  
  সমালোচনা
  
  তথ্যসূত্র
  
  বহি:সংযোগ 
  
   Tatbir Fatawa
   Historical evidence for Ashura practices?
   What is Tatbir?
  
  বিষয়শ্রেণী:মুহররম
  বিষয়শ্রেণী:শিয়া ইসলাম
  বিষয়শ্রেণী:শিয়া ফিকহ
title: ততবীর